**ÁLTALÁNOS INDOKOLÁS**

Az elmúlt időszakban többször felmerült igényként az iparterületi ingatlanok hasznosításának, illetve a fiatal vállalkozók, vállalkozások támogatásának fontossága.

A Képviselő-testület felkérte a Fejlesztési Tanácsot, hogy dolgozza ki azokat a feltételeket, amelyek teljesülése esetén a terület áraiból kedvezmények adhatóak, és azok mértékét.

Ezen intézkedések meghozatala révén az Önkormányzat a vállalkozásokat kívánja támogatni, munkahelyek teremtése és a fiatalok letelepedésének előmozdítása érdekében.

A hatályos rendelet ugyanis az ingatlanok értékesítését ingatlanforgalmi szakértő által meghatározott 6 hónapnál nem régebbi forgalmi értékbecslése alapján teszi lehetővé.

Többszöri, eredménytelen pályázati eljárás lefolytatását követően sem teszi lehetővé a kedvezmények nyújtását, illetve előírja azon ingatlanok vonatkozásában is az értékbecslést, amelyek forgalmi értéke alacsony, viszont jelentős anyagi kiadást jelent az Önkormányzat számára a szakértőnek fizetendő díj.

**RÉSZLETES INDOKOLÁS**

**1.§-hoz**

A rendeletre vonatkozó jogszabályokat határozza meg.

**2.§-hoz**

Általános rendelkezéseket fogalmaz meg.

**3.§-hoz**

A forgalmi érték megállapításának módjait, illetve az attól való eltérés szabályait állapítja meg.

**4.§-hoz**

A rendelethez kapcsolódó mellékletekről szól.

**5.§**

A rendelet hatálybalépéséről rendelkezik.

Jánoshalma, 2020. október 29.

Dr. Rennerné dr. Radvánszki Anikó

jegyző